
Comisia pentru apărare, ordine                  

 
Bucureşti,   26.02.2002

publică şi siguranţă naţională                     

 
PL nr. 37/2002

Nr.32/58

A V I Z
asupra proiectului de Lege pentru aprobarea Ordonanţei Guvernului nr. 18/2002 privind funcţionarea sistemului naţional unic pentru apeluri de urgenţă
În  conformitate  cu  prevederile  art.  89  din   Regulamentul  Camerei

Deputaţilor, Comisia pentru apărare, ordine publică şi siguranţă naţională a fost sesizată spre dezbatere şi avizare cu proiectul de Lege pentru aprobarea Ordonanţei Guvernului nr.18/2002 privind funcţionarea sistemului naţional unic pentru apeluri de urgenţă, trimis cu adresa nr. 37 din 5 februarie 2002 şi înregistrat la comisie sub nr. 32/58 din 7 februarie 2002.

Potrivit prevederilor art. 60 din Regulamentul Camerei Deputaţilor, Comisia a dezbătut proiectul de lege menţionat mai sus, în şedinţa din 20 februarie 2002 şi a hotărât, cu unanimitate de voturi,  avizarea favorabilă a acestuia, cu următoarele amendamente admise:

Nr.crt.
Articolul

(Textul iniţial)
Amendamentul propus

(autorul)

Text adoptat de comisie
Motivare

1.
Titlul ordonanţei 

Ordonanţă privind funcţionarea sistemului naţional unic pentru apeluri de urgenţă
1. Titlul ordonanţei se modifică şi va avea următorul cuprins:

“Ordonanţă privind organizarea şi funcţionarea sistemului naţional unic pentru apeluri de urgenţă”

(Autor: dep. Radu Stroe)
Ordonanţa cuprinde prevederi de domeniul organizării, care trebuie să fie reflectate şi în titlul acesteia. 

2.
Articolul 1, litera a)

a) apel de urgenţă: orice chemare sau solicitare de ajutor care se efectuează gratuit;
2. La articolul 1, litera a) se modifică şi va avea următorul cuprins:

“a) apel de urgenţă: orice chemare sau solicitare de ajutor, care se efectuează gratuit;”

(Autor: dep. Virgil Popescu)
Virgulă necesară

3
Articolul 1, litera b)

b) furnizor de servicii: entitatea stabilită în conformitate cu Hotărârea Guvernului nr. 617/2001 privind Sistemul naţional unic pentru apeluri de urgenţă, cu modificările ulterioare, care va implementa, în România sistemul naţional;
3. La articolul 1, litera b) se modifică şi va avea următorul cuprins:

“b) furnizor de servicii: entitatea juridică stabilită în conformitate cu Hotărârea Guvernului nr. 617/2001 privind Sistemul naţional unic pentru apeluri de urgenţă, cu modificările ulterioare, care va implementa în România sistemul naţional;”

(Autor: dep. Virgil Popescu)
-HG 617/2001 nu stabileşte “furnizor de servicii”, ci “contractant”

-Redactare corectă

4
Articolul 1, litera c)

c) număr unic pentru apeluri de urgenţă: 1-1-2;
4. La articolul 1, litera c) se modifică şi va avea următorul cuprins:

“c) număr unic pentru apeluri de urgenţă: 112;”

(Autor: dep.Virgil Popescu)
Scrierea corectă a numărului este fără liniuţe între cifre.

5
Articolul 5, preambulul alineatului (1)

(1) Sistemul naţional unic pentru apeluri de urgenţă are următoarele atribuţii principale:


5. La articolul 5, preambulul alineatului (1) se modifică şi va avea următorul cuprins:

“(1) Sistemul naţional unic pentru apeluri de urgenţă îndeplineşte următoarele atribuţii principale:”

(Autor: dep. Virgil Popescu)
Termenul este corespunzător situaţiei reglementate. 

6
Articolul 5 alineatul  (1), litera b)

b) analizează, direcţionează şi transmite, operativ, apelurile de urgenţă la serviciile specializate de intervenţie, în funcţie de natura evenimentelor şi de consecinţele acestora, precum şi la autorităţile competente;


6. La articolul 5 alineatul (1), litera b) se modifică şi va avea următorul cuprins:

“b) analizează, direcţionează şi transmite, operativ, apelurile de urgenţă la serviciile specializate de intervenţie, precum şi la autorităţile competente, în funcţie de natura evenimentelor şi de consecinţele acestora;”

(Autor: dep. Virgil Popescu)
Redactare corectă

7
Articolul 5 alineatul  (1), litera e)

e) centralizează, stochează şi pune la dispoziţia autorităţilor abilitate datele privind apelurile de urgenţă gestionate.
7. La articolul 5 alineatul (1), litera e) se modifică şi va avea următorul cuprins:

“e) centralizează, stochează şi pune la dispoziţia autorităţilor competente, datele privind apelurile de urgenţă gestionate.”

(Autor: dep. Virgil Popescu)
-Termenul este mai adecvat.

-Virgulă necesară

8
Articolul 7, alineatul  (1)

(1) În România se introduce numărul unic pentru apeluri de urgenţă în reţelele publice de telefonie. Acesta este 1-1-2.


8. La articolul 7, alineatul (1) se modifică şi va avea următorul cuprins:

“(1) În România se introduce numărul unic pentru apeluri de urgenţă în reţelele publice de telefonie. Acesta este 112.”

(Autor: dep.Virgil Popescu)
 Eliminare cratime.

9
Articolul 8, alineatul  (1)

(1) Ministerul Comunicaţiilor şi Tehnologiei Informaţiei va supraveghea ca toţi operatorii publici de telefonie fixă care furnizează aceste servicii de comunicaţii să asigure primirea şi retransmiterea apelului de urgenţă de la toate posturile telefonice fixe pe care le deservesc, până la desfiinţarea circuitului telefonic.
9. La articolul 8, alineatul (1) se modifică şi va avea următorul cuprins:

“(1) Ministerul Comunicaţiilor şi Tehnologiei Informaţiei va supraveghea ca toţi operatorii publici de telefonie fixă care furnizează aceste servicii de comunicaţii, să asigure primirea şi retransmiterea apelului de urgenţă de la toate posturile telefonice fixe pe care le operează, până la desfiinţarea circuitului telefonic.”

(Autor: dep. Virgil Popescu)
-Termenul este mai adecvat.

-Virgulă necesară

10
Articolul 9

Art. 9 – Operatorii publici de telefonie mobilă care furnizează aceste servicii de comunicaţii au obligaţia de a asigura primirea şi retransmiterea apelului de urgenţă de la orice aparat telefonic pentru comunicaţii mobile, indiferent de tipul de cartelă din aparatul respectiv. 
10. Articolul 9 se modifică şi va avea următorul cuprins:

“Art. 9 – Operatorii publici de telefonie mobilă care furnizează aceste servicii de comunicaţii au obligaţia de a asigura primirea şi retransmiterea apelului de urgenţă de la orice aparat telefonic pentru comunicaţii mobile, indiferent de tipul de serviciu al  aparatului respectiv.”

(Autor: dep. Virgil Popescu)
Termen de specialitate care prezintă un caracter mai general şi impersonal.

11
Articolul 11, alineatul (1)

(1) Operatorii publici de telefonie fixă şi/sau mobilă, care furnizează servicii de comunicaţii în România, au obligaţia de a pune la dispoziţia furnizorului de servicii, gratuit şi în timp util, toate numerele de telefon, numele şi adresele din bazele lor de date, actualizate lunar. 
11. La articolul 11, alineatul (1) se modifică şi va avea următorul cuprins:

“(1) Operatorii publici de telefonie fixă şi mobilă, care furnizează servicii de comunicaţii în România, au obligaţia de a pune la dispoziţia furnizorului de servicii, gratuit şi în timp util, toate numerele de telefon, numele şi adresele din bazele lor de date, actualizate lunar.”

(Autor: dep. Virgil Popescu)
Pentru respectarea normelor tehnico-

legislative

12
Articolul 11, alineatul (2)

(2) Furnizorul de servicii este obligat să asigure confidenţialitatea şi securitatea bazelor de date pe care le gestionează.
12. La articolul 11, alineatul (2) se modifică şi va avea următorul cuprins:

“(2) Furnizorul de servicii este obligat să asigure confidenţialitatea şi securitatea bazelor de date pe care le gestionează, conform legilor în vigoare.”

(Autor: dep. Virgil Popescu)
Precizare necesară pentru desfăşurarea acestor activităţi într-un cadru legal.

13
Articolul 13, alineatul (1)

(1) Pentru finanţarea funcţionării sistemului naţional unic pentru apeluri de urgenţă şi pentru recuperarea investiţiilor efectuate de către furnizorul de servicii pentru implementarea sistemului naţional pentru apeluri de urgenţă se instituie un tarif care se colectează de către furnizorul de servicii de la operatorii publici de telefonie.
13. La articolul 13, alineatul (1) se modifică şi va avea următorul cuprins:

“(1) Pentru finanţarea funcţionării sistemului naţional unic pentru apeluri de urgenţă şi în vederea recuperării investiţiilor efectuate de către furnizorul de servicii pentru implementarea sistemului naţional pentru apeluri de urgenţă, se stabileşte un tarif, care se percepe de către furnizorul de servicii de la operatorii publici de telefonie.”

(Autor: dep. Virgil Popescu)
-Cuvântul “pentru” este prea des folosit în textul iniţial

-Pentru acurateţea exprimării şi redarea sensului corect al normei.

14
Articolul 13, alineatul (4)

(4) Alte persoane juridice interesate în realizarea comunicaţiei cu sistemul naţional unic pentru apeluri de urgenţă suportă cheltuielile pentru acoperirea costurilor pentru realizarea comunicaţiei între dispeceratele corespunzătoare de urgenţă şi serviciile specializate în intervenţii din cadrul persoanelor juridice respective.
14. La articolul 13, alineatul (4) se modifică şi va avea următorul cuprins:

“(4) Alte persoane juridice interesate în realizarea comunicaţiei cu sistemul naţional unic pentru apeluri de urgenţă suportă cheltuielile pentru acoperirea costurilor privind realizarea comunicaţiei între dispeceratele corespunzătoare de urgenţă şi serviciile specializate în intervenţii din cadrul persoanelor juridice respective.”

(Autor: dep. Virgil Popescu)
Formulare necesară

15
Articolul 13, alineatul (5)

(5) În termen de 30 de zile de la intrarea în vigoare a prezentei ordonanţe, Ministerul Counicaţiilor şi Tehnologiei Informaţiei, cu avizul Ministerului Finanţelor Publice va întocmi proiectul de norme metodologice privind colectarea fondurilor reprezentând sumele corespunzătoare tarifului prevăzut la alin. (1), pe care îl vor supune spre aprobare Guvernului.
15. La articolul 13, alineatul (5) se modifică şi va avea următorul cuprins:

“(5) În termen de 30 de zile de la intrarea în vigoare a prezentei ordonanţe, Ministerul Counicaţiilor şi Tehnologiei Informaţiei, cu avizul Ministerului Finanţelor Publice, va întocmi proiectul de norme metodologice privind colectarea fondurilor reprezentând sumele corespunzătoare tarifului prevăzut la alin. (1), pe care îl va supune spre aprobare Guvernului.”

(Autor: dep. Virgil Popescu)
-Acord gramatical necesar

-Virgulă necesară

16
Articolul 14, alineatul (1)

(1) Toate persoanele juridice interesate în realizarea comunicaţiei cu sistemul naţional unic pentru apeluri de urgenţă au obligaţia de a solicita, în scris, avizul tehnic de compatibilitate a sistemelor proprii cu soluţia tehnică implementată la dispeceratul pentru apeluri de urgenţă de către prestatorul de servicii.
16. La articolul 14, alineatul (1) se modifică şi va avea următorul cuprins:

“(1) Toate persoanele juridice interesate în realizarea comunicaţiei cu sistemul naţional unic pentru apeluri de urgenţă au obligaţia de a solicita, în scris, avizul tehnic de compatibilitate a sistemelor proprii cu soluţia tehnică implementată la dispeceratul pentru apeluri de urgenţă de către furnizorul de servicii.”

(Autor: dep. Virgil Popescu)
Pentru constanţa exprimării

17
Articolul 16

Art. 16 – Se interzice utilizarea în alte scopuri a numerelor pentru apeluri de urgenţă.
17. Articolul 16 se modifică şi va avea următorul cuprins:

“Art. 16 – Se interzice utilizarea în alte scopuri a numărului pentru apeluri de urgenţă.”

(Autor: dep. Virgil Popescu)
Ordonanţa prevede un singur număr destinat acestui scop

În    raport de obiectul şi conţinutul său, proiectul  face parte din categoria legilor ordinare.


 p.PREŞEDINTE,               

SECRETAR,                       


Marcu TUDOR


Ristea PRIBOI
Red.exp..M.Ţăranu

